Romantiikan+tärkeimmät+teokset

Romantiikan aikana kirjoitettiin monia nykypäivänäkin suosittuja kirjallisuusklassikoita joiden tarina on säilynyt monta vuosikymmentä. Suuressa suosiossa oli myös kansanlaulujen ja kansanrunouden talteen kerääminen (Suomessa //Kalevala//). Alla esiteltynä tärkeimpiä romantiikan ajan romaaneja.

Grimmin sadut (saksalaisia kansansatuja)
Kokoelma saksalaisia kansansatuja, jotka ovat yhä edelleen suuressa suosiossa. Saksalaiset kielitieteilijät Grimmin veljekset keräsivät sadut talteen ja muuntelivat niitä alkuperäistä tarinaa silmällä pitäen. Kuuluisimpia näistä saduista ovat mm. //Hannu ja Kerttu//, //Tuhkimo//, //Lumikki//, //Prinsessa Ruusunen// ja //Punahilkka//. Ensimmäisen kerran satukokoelma julkaistiin vuonna 1812. Nykyään Grimmin sadut ovat suosittuja lastensatuja monissa eri kulttuureissa, mutta alunperin sadut oli tarkoitettu aikuisille ja ne olivat raaempia ja karkeampia. Grimmin sadut ovat opettaneet oikeaa moraalia ja käytöstä lapsille jo monen sukupolven ajan.

Grimmin satujen kansilehti vuodelta 1819

Ylpeys ja ennakkoluulo (Jane Austen, 1813)
Englantilaisen kirjailijan Jane Austenin teos vuodelta 1813. Romaani kertoo herra Darcyn ja neiti Elizabeth Bennetin rakkaustarinasta, sekä Elizabethin sisarusten elämästä 1700-luvun lopun Englannissa. Romaanin suosio on voimistunut vuosien mittaan, ja siitä on tehty monia elokuvia, televisiosarjoja ja näytelmiä. Tarinan toimivuudesta kertoo myös se, että nykyään suuressa suosiossa oleva //Bridget Jones// -tarina (Helen Fielding) perustuu Austenin romaaniin.

Muita Jane Austenin kuuluisia romaaneja ovat mm. //Järki ja tunteet// (1811), //Kasvattitytön tarina// (1814) ja //Emma// (1815).

Ylpeys ja ennakkoluulo

Kotiopettajattaren romaani (Charlotte Brontë, 1847)
Charlotte Brontën romaani vuodelta 1847, joka julkaistiin alun perin Currer Bellin salanimellä. Kirja nousi suureen suosioon heti julkaisunsa jälkeen, ja pitää edelleen paikkaansa suosituimpien englantilaisten romaanien joukossa. Romaani on yhtä aikaa nuoren Jane Eyren elämänkerta ja tarina rakkaudesta oppilaansa ottoisään herra Rochesteriin. Romaanin pohjalta on tehty elokuvia ja televisiosarjoja. Tarinan kerrotaan olevan osittain myös kirjailijan Charlotte Brontën omaelämänkerta. Kirjasta tekee poikkeuksellisen se, että siinä naispäähenkilö ottaa lopulta ohjat omiin käsiinsä, mikä on sen ajan kirjoissa harvinaista.

Romaanin pohjalta tehdyn elokuvan (vuodelta 2011) kansi

Humiseva harju (Emily Brontë, 1847)
Alunperin Ellis Bellin salanimellä julkaistu romaani kertoo eriluokkaisten lapsuudenystävien Heathcliffin ja Catherinen rakkaustarinasta. Romaani sai ansaitsemansa suosion vasta jälkikäteen, sillä alun perin sitä pidettiin paheellisena teoksena ja se myi huonosti. Nykypäivänä kirja on kuitenkin rakastettu klassikkoromaani, jota pidetään jopa Brontën sisaruksien parhaimpana teoksena. Romaani on kirjallisuushistoriassa erittäin merkittävä myös siksi, että sen kertoja jää oleellisella tavalla epäluotettavaksi. Myös tämän romaanin pohjalta on tehty elokuvia ja näytelmiä.

Romaanin uudistetun version kansi

Kolme muskettisoturia (Alexandre Dumas vanhempi, 1844)
Alexandre Dumas vanhemman vuonna 1844 kirjoittama romanttinen seikkailuromaani. Kirjan tarina sijoittuu 1600-luvun alun Ranskaan ja Englantiin. Alun perin tarina julkaistiin jatkokertomuksena, ja se on siksi hyvin pitkä. Dumas ei kirjoittanut teosta yksin, vaan yhdessä työryhmänsä kanssa. Romaanin pohjalta on tehty elokuvia ja kirjoitettu muita teoksia.